stanford-oval/wikipedia huggingface dataset:
กองพันรถสะเทินน้ำสะเทินบก กองพลนาวิกโยธิน

| กองพันรถสะเทินน้ำสะเทินบก กองพลนาวิกโยธิน |
| --- | --- |
กองพันรถสะเทินน้ำสะเทินบก กองพลนาวิกโยธิน
ประเทศ:  ไทย
บทบาท: การสงครามสะเทินน้ำสะเทินบก สนับสนุนหน่วยนาวิกโยธิน ปฏิบัติการยกพลขึ้นบก ยึดหัวหาด
กองบัญชาการ: กองบังคับการ กองพันรถสะเทินน้ำสะเทินบก กองพลนาวิกโยธิน อำเภอสัตหีบ จังหวัดชลบุรี
สมญา: กองพันจรสีห์ จรสีห์พิฆาต
คำขวัญ: กุมภีล์ในอุทก ขึ้นบกราชสีห์
สีหน่วย:         แดง–เหลือง–ขาว–เขียวใบไม้
สัญลักษณ์นำโชค: จรสีห์ (สิงโตหางจระเข้) (Jorrasi the Crocolion)
วันสถาปนา: 9 มิถุนายน พ.ศ. 2496
ปฏิบัติการสำคัญ: ความไม่สงบในชายแดนภาคใต้  สึนามิในมหาสมุทรอินเดีย พ.ศ. 2547 การช่วยเหลือด้านมนุษยธรรมต่อเหตุแผ่นดินไหว  คาราวานกองทัพเรือช่วยเหลือประชาชน พ.ศ. 2567
ผู้บังคับบัญชา
ผู้บังคับกองพัน: นาวาโท มนัส เฝ้าถนอม
ผบ. สำคัญ: นาวาโท ชนก สุนทราพรพล นาวาโท สุรเจษฐ์ พาชีรัตน์ นาวาโท ศิริศักดิ์ เผ่าเมือง นาวาโท คมสัน ท้วมพงษ์
กองพันรถสะเทินน้ำสะเทินบก กองพลนาวิกโยธิน (อักษรย่อ: พัน.รนบ.พล.นย.; อังกฤษ: Assault Amphibian Vehicle Battalion) เป็นหน่วยนาวิกโยธิน มีหน้าที่หลักในปฏิบัติการยกพลขึ้นบก หรือยึดหัวหาดเป็นหน่วยแรก ซึ่งมีกองบัญชาการอยู่ที่อำเภอสัตหีบ จังหวัดชลบุรี และมีผู้บังคับกองพันคนปัจจุบันคือนาวาโท มนัส เฝ้าถนอม
ประวัติ

ใน พ.ศ. 2490 เมื่อครั้งที่พลเรือเอก หลวงสินธุสงครามชัย (สินธุ์ กมลนาวิน) ผู้บัญชาการทหารเรือ ได้มีการจัดซื้อยานพาหนะสะเทินน้ำสะเทินบก จากประเทศฟิลิปปินส์ โดยจัดซื้อแอลวีที-4 ที่เหลือใช้จากสงครามโลกครั้งที่สอง 12 คัน และรถฮาล์ฟแทร็คอีก 9 คัน แล้วลำเลียงโดย ร.ล.อ่างทอง (ลำที่สอง) มาเก็บไว้ที่กองพาหนะ สถานีทหารเรือสัตหีบ นอกจากนี้ ได้มีการจัดซื้อรถสายพานเพิ่มอีกใน พ.ศ. 2492
ครั้นวันที่ 29 มิถุนายน พ.ศ. 2494 จากเหตุการณ์กบฏแมนฮัตตัน ได้ทำให้กองทัพเรือต้องประสบความสูญเสียอย่างมาก เนื่องด้วยรถชนิดต่าง ๆ ที่สั่งซื้อมาตั้งแต่ พ.ศ. 2490 ถูกยึดและทำลายเกือบทั้งหมด ยกเว้นแอลวีที-4 ซึ่งปล่อยทิ้งไว้ในป่าควินิน ณ กองพาหนะ สถานีทหารเรือสัตหีบ
กระทั่ง พ.ศ. 2496 รัฐบาลของจอมพล ป.พิบูลสงคราม ได้เซ็นสัญญาโครงการความช่วยเหลือทางทหารกับสหรัฐ ซึ่งกองทัพเรือได้เริ่มปรับปรุงกำลังนาวิกโยธิน โดยมีที่ปรึกษาจัสแมกมาประจำอยู่ที่กรม ต่อมา นาวาเอก สนอง นิสาลักษณ์ ผู้บัญชาการหน่วยบัญชาการนาวิกโยธิน (ยศในขณะนั้น) ได้เล็งเห็นความสำคัญของแอลวีที-4 ที่มีอยู่ จึงได้ของบประมาณจากกองทัพเรือ เพื่อปรับปรุงซ่อมแซมแอลวีที-4 ไว้ใช้ในราชการ
วันที่ 9 มิถุนายน ของปีดังกล่าว ได้มีการจัดตั้ง "หน่วยอบรมสะเทินน้ำสะเทินบก" ซึ่งมี ว่าที่ร.ต.สุจิตต์ บุนนาค เป็นผู้บังคับหน่วย และปรับปรุงซ่อมแซมแอลวีที-4 จนสามารถใช้ในราชการได้ 14 คัน ซึ่งวันที่ 9 มิถุนายนนี้เอง ที่กองพันรถสะเทินน้ำสะเทินบก กองพลนาวิกโยธิน ถือเป็นวันสถาปนาหน่วยจนถึงปัจจุบัน
ครั้น พ.ศ. 2497 ได้จัดตั้งเป็น "หมวดรถสะเทินน้ำสะเทินบก" ก่อนที่จะยกฐานะขึ้นเป็น "กองร้อยรถขึ้นบก" ในปี พ.ศ. 2500 แล้วจึงยกฐานะเป็น "กองรถสะเทินน้ำสะเทินบก" ในวันที่ 10 สิงหาคม พ.ศ. 2522
เนื่องด้วยสมัยก่อนต้องใช้เรือในการนำกำลังนาวิกโยธินเข้ายึดหัวหาด ทำให้มีการสูญเสียนาวิกโยธินเป็นจำนวนมาก ทางหน่วยจึงได้จัดซื้อยานรบสะเทินน้ำสะเทินบก21 คันจากสหรัฐ เพื่อป้องกันการถูกโจมตีบนหาด และสามารถเคลื่อนที่ได้อย่างรวดเร็ว โดยยานรบสะเทินน้ำสะเทินบกแบบเอเอวี-7เอ1 สามารถลำเลียงทหารพร้อมอาวุธยุทโธปกรณ์เพื่อยกพลขึ้นบกได้ 25 นาย และมีรัศมีการรบไกลฝั่งแผ่นดินของข้าศึก
วันที่ 1 เมษายน พ.ศ. 2532 หน่วยได้แปรสภาพเป็น "กองพันรถสะเทินน้ำสะเทินบก กองพลนาวิกโยธิน" จากนั้น ในวันที่ 4 เมษายน พ.ศ. 2534 ได้ย้ายที่ตั้งหน่วยมายังตำบลพลูตาหลวง อำเภอสัตหีบ จังหวัดชลบุรี
การฝึก

กองพันรถสะเทินน้ำสะเทินบก กองพลนาวิกโยธิน เป็นส่วนหนึ่งของการฝึกคอบร้าโกลด์ร่วมกับเหล่านาวิกโยธินสหรัฐ
กองพันดังกล่าว ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส
กิจกรรมเพื่อสังคม

เดือนตุลาคม พ.ศ. 2553 เมื่อครั้งเกิดอุทกภัยที่จังหวัดนครราชสีมา ซึ่งทำให้ทั้งอำเภอปักธงชัยจมอยู่ใต้น้ำ 1–2 เมตร ทางหน่วยบัญชาการนาวิกโยธินได้ส่งยานรบสะเทินน้ำสะเทินบกจำนวน 2 คันจากกองพันรถสะเทินน้ำสะเทินบก พร้อมกำลังพลและอุปกรณ์เข้าช่วยเหลือประชาชน
วันที่ 12 สิงหาคม พ.ศ. 2560 กองพันรถสะเทินน้ำสะเทินบก กองพลนาวิกโยธิน ได้มีพิธีปล่อยพันธุ์ปลา และหว่านเมล็ดพันธุ์ข้าว เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ รวมถึงมีแผนเก็บเกี่ยวข้าวในอนาคต
ส่วนในเดือนมกราคม พ.ศ. 2561 ได้มีโครงการค่ายแกนนำเยาวชนเข้มแข็งต้านภัยยาเสพติด ซึ่งจัดขึ้นที่กองพันรถสะเทินน้ำสะเทินบก กองพลนาวิกโยธิน เพื่อสร้างภูมิคุ้มกันแก่เด็กและเยาวชน ลดผู้เกี่ยวข้องกับสารเสพติด
และในเดือนมิถุนายน พ.ศ. 2561 กองพันรถสะเทินน้ำสะเทินบก กองพลนาวิกโยธิน ได้ร่วมซื้อสับปะรดจากชาวไร่จำนวน 1 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
สิ่งสืบทอด

พ.ศ. 2561 นักศึกษาหลักสูตรการพัฒนาความมั่นคงแห่งชาติจาก 5 สถาบัน ได้แก่ จุฬาลงกรณ์มหาวิทยาลัย, มหาวิทยาลัยบูรพา, มหาวิทยาลัยกรุงเทพ, มหาวิทยาลัยเกษตรศาสตร์ และสถาบันเทคโนโลยีพระจอมเกล้าเจ้าคุณทหารลาดกระบัง ได้เดินทางมาชมการแสดงยุทโธปกรณ์ประจำหน่วย รวมถึงการสาธิตยานรบสะเทินน้ำสะเทินบก ของกองพันรถสะเทินน้ำสะเทินบก กองพลนาวิกโยธิน ที่อำเภอสัตหีบ จังหวัดชลบุรี เพื่อเสริมสร้างความรู้และประสบการณ์
รางวัลที่ได้รับ

พ.ศ. 2560 : รางวัลชนะเลิศ การจัดการความรู้ การจัดนิทรรศการองค์ความรู้ ของหน่วยบัญชาการนาวิกโยธิน
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยานเกราะล้อยางสะเทินน้ำสะเทินบก 8×8 |  | รถลำเลียงพลหุ้มเกราะ |  ไทย |  |
| ยานรบสะเทินน้ำสะเทินบก |  | รถลำเลียงพลหุ้มเกราะ |  สหรัฐ | ประกอบด้วยรุ่น: เอเอวีพี-7เอ1, เอเอวีซี-7เอ1, เอเอวีอาร์-7เอ1 |
| บีทีอาร์-3อี1 |  | รถลำเลียงพลหุ้มเกราะ |  ไทย  ยูเครน |  |
| ดีทีไอ แบล็กวิโดว์สไปเดอร์ | — | ยานเกราะล้อยางลำเลียงพลสะเทินน้ำสะเทินบก |  ไทย | ยานเกราะล้อยางขับเคลื่อนแปดล้อ ผลิตในประเทศไทย |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
ยุทโธปกรณ์ > อาวุธ

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| เอ็ม 16 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 2 บราวนิง |  | ปืนกลหนัก | 12.7 มม. |  สหรัฐ | ใช้ในหน่วยนาวิกโยธิน |
| อัมบรูสท์ |  | อาวุธต่อสู้รถถัง | 67 มม. |  เยอรมนี | ใช้ในหน่วยนาวิกโยธิน |
ยุทโธปกรณ์ในอดีต > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| แอลวีที-4 |  | ยานพาหนะสะเทินน้ำสะเทินบก |  สหรัฐ |  |
| เอ็ม 3 ฮาล์ฟแทร็ค |  | รถลำเลียงพลหุ้มเกราะฮาล์ฟแทร็ค |  สหรัฐ |  |
ดูเพิ่ม

กองพันสะเทินน้ำสะเทินบกจู่โจมที่ 2 (สหรัฐ)
แหล่งข้อมูลอื่น

กองพันรถสะเทินน้ำสะเทินบก กองพลนาวิกโยธิน ที่เฟซบุ๊ก
กองพันรถสะเทินน้ำสะเทินบก พล.นย. ที่เฟซบุ๊ก
กองพันรถสะเทินน้ำสะเทินบก กองพลนาวิกโยธิน
สิงหาแดง

| สิงหาสีแดง |
| --- | --- |
เป็นส่วนหนึ่งของ การปฏิวัติทางวัฒนธรรม
เหมา เจ๋อตง พบปะกับยุวชนแดงที่จัตุรัสเทียนอันเหมินในวันที่ 18 สิงหาคม 1966 จุดเริ่มต้นของระลอกการฆาตกรรมทั่วปักกิ่ง
ชื่อท้องถิ่น: 红八月
สถานที่: ปักกิ่ง ประเทศจีน
วันที่: 1966  สิงหาคม 1966 – กันยายน 1966
เป้าหมาย: ครูอาจารย์, ปัญญาชน, สมาชิก "ห้าจำพวกดำ", ผู้นำทางการเมืองท้องถิ่น และผู้ที่เข้าใจว่าเป็นปฏิปักษ์ต่อเหมา เจ๋อตง
ประเภท: การสังหารหมู่ด้วยเหตุทางการเมือง, ความรุนแรงที่มีการเมืองนำพา
ตาย: 10,275
ผู้ก่อเหตุ: พรรคคอมมิวนิสต์จีน, ยุวชนแดง
เหตุจูงใจ: การทำลายล้าง สี่สิ่งเก่า และ ห้าจำพวกดำ
สิงหาแดง (จีนตัวย่อ: 红八月; จีนตัวเต็ม: 紅八月; พินอิน: Hóng Bāyuè) เป็นคำเรียกระยะเวลาที่เกิดความรุนแรงทางการเมืองและการสังหารหมู่ในปักกิ่ง สาธารณรัฐประชาชนจีน ที่เริ่มต้นในเดือนสิงหาคม 1966 ระหว่างการปฏิวัติทางวัฒนธรรม สถิติทางการของรัฐที่ตีพิมพ์ในปี 1980 ระบุว่าระหว่างสิงหาแดง ยุวชนแดงในปักกิ่งสังหารผู้คนรวม 1,772 คน, บุกรุกทำลายบ้านเรือน 33,695 หลังคาเรือน และเป็นผลให้ครอบครัว 85,196 ครัวเรือนไร้ที่อยู่อาศัย อย่างไรก็ตาม ในสถิติทางการของรัฐที่ตีพิมพ์ใหม่ในปี 1985 ระบุยอดเสียชีวิตในปักกิ่งระหว่างสิงหาแดงอยู่ที่ 10,275 คน
เมื่อวันที่ 18 สิงหาคม 1966 เหมา เจ๋อตง เข้าพบกับ ซ่ง ปินปิน ผู้นำยุวชนแดง ต่อหน้าจัตุรัสเทียนอันเหมิน เหตุการณ์นี้นำไปสู่ระลอกความรุนแรงและการสังหารหมู่ในปักกิ่งโดยยุวชนแดง ซึ่งก่อนหน้านี้ได้เริ่มขบวนการทำลายล้าง "สี่สิ่งเก่า" การสังหารหมู่โดยยุวชนแดงยังลุกลามออกไปตามเขตชนบทรอบปักกิ่ง ซึ่งรวมถึงการสังหารหมู่ต้าซิง ที่ซึ่ง 325 คนถูกสังหารระหว่างวันที่ 27 สิงหาคม ถึง 1 กันยายน ในอำเภอต้าซิงของกรุงปักกิ่ง นอกจากนี้ยังมีคนอีกจำนวนหนึ่งที่ทำการฆ่าตัวตายหรือพยายามฆ่าตัวตายหลังถูกจับ เช่น นักเขียน เลา เชอ, โจว ซัวเริน และ เชิน เมงเจีย ระหว่างสิงหาแดง เหมา เจ๋อตง ได้สั่งการโดยตรงไม่ให้เจ้าหน้าที่รัฐคนใดขัดขวางการกระทำของยุวชนแดง กระทรวงความมั่นคงสาธารณะยังสั่งให้ตำรวจปกป้องยุวชนแดง ไม่ให้จับกุม กระนั้น เหตุการณ์นี้เริ่มบานปลายเกินควบคุมในเดือนสิงหาคม 1966 ทำให้คณะกรามการกลางพรรคคอมมิวนิสต์จีน (CCP) และรัฐบาลต้องทำการแทรกแซงจนค่อย ๆ ลดการสังหารหมู่โดยยุวชนแดงลง จนสิ้นสุดในเดือนกันยายน
สิงหาแดงถือเป็นจุดเริ่มต้นของความสะพรึงสีแดง (Red Terror) ในจีน รวมถึงเคยถูกนำไปเปรียบเปรยกับคืนกระจกแตกของนาซีเยอรมนี และการสังหารหมู่หนานจิงของกองทัพญี่ปุ่นในสงครามโลกครั้งที่สอง
ขบวนการอันยิ่งใหญ่ โกกุลไฟว์

| ขบวนการอันยิ่งใหญ่ โกกุลไฟว์ |
| --- | --- |

ประเภท: Tokusatsu Superhero fiction Science fiction Fantasy
สร้างโดย: Toei
พัฒนาโดย: Hirohisa Soda
กำกับโดย: Shohei Tojo
แสดงนำ: Ryōji Akagi Jyunichi Haruta Shigeki Ishii Sanpei Godai Megumi Ōkawa
บรรยายโดย: Toru Ohira
ผู้ประพันธ์เพลง: Michiaki Watanabe
ประเทศแหล่งกำเนิด: ญี่ปุ่น
จำนวนตอน: 50
การผลิต
ผู้อำนวยการสร้าง: Moriyoshi Katō Takeyuki Suzuki
ความยาวตอน: 30 นาที
บริษัทผู้ผลิต: TV Asahi Toei Company Toei Advertising
ออกอากาศ
เครือข่าย: TV Asahi
ออกอากาศ: February 6, 1982 – January 21, 1983
ได เซนไท โกกุลไฟว์ (ญี่ปุ่น: 大戦隊ゴーグルファイブ; โรมาจิ: Dai Sentai Gōguru Faibu ได เซ็นไต โกกุลุ ไฟวบุ) หรือ ขบวนการอันยิ่งใหญ่ โกกุลไฟว์ (ก๊อกเกิ้ลไฟว์) เป็นภาพยนตร์แนว ขบวนการนักสู้ ลำดับที่ 6 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 2 กุมภาพันธ์ พ.ศ. 2525 ถึง 29 มกราคม พ.ศ. 2526 รวมความยาวทั้งสิ้น 50 ตอน  และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 13 มีนาคม พ.ศ. 2525)
ในประเทศไทยเคยออกอากาศทางสถานีโทรทัศน์ช่องไทยทีวีสีช่อง 9 หรือ โมเดิร์นไนน์ทีวี นำพากย์โดย น้าต๋อย เซมเบ้ และเคยจำหน่ายรูปแบบวิดีโอโดย วิดีโอสแควร์ และ ไร้ท์พิคเจอร์ส ปัจจุบันลิขสิทธิ์ถูกต้องเป็นของบริษัท ทีไอจีเอ
เรื่องย่อ

ดร. ฮอนโก ฮิเดกิ ผู้ก่อตั้ง สถาบันวิทยาศาตร์แห่งอนาคตที่เยอรมันได้รู้ถึงความเคลื่อนไหวของ พวก เดธดาร์คจักรวรรดิวิทยาศาสตร์ด้านมืด ที่มีเป้าหมายยึดครองโลกเขาจึงกลับมายัง ญี่ปุ่น แต่ก็ยังถูกพวกเดธดาร์คตามล่า แต่ก็ได้รับการช่วยเหลือจากอาคามะ เคนอิจิ เขาและ เด็กอัจฉริยะ  โกกุลบอย และโกกุลเกิร์ล รวมถึงสุดยอดคอมพิวเตอร์ จึงได้ ทำการคัดเลือกบุคคลที่มีความสามารถมาเป็นโกกุลไฟว์ทั้งห้าคน เพื่อปกป้องโลกจากเดธดาร์ค
ตัวละครใน โกกุลไฟว์ > ตัวละครหลัก

เป็นนักปีนเขาและนักผจญภัยระดับโลกที่ได้ช่วยชีวิต ดร.ฮอนโก ไว้
อัญมณี คือ ทับทิม สัญลักษณ์ของแอตแลนติส
เป็นประธานชมรมหมากรุกสากลในมหาวิทยาลัยโตโตะ มีความสามรถด้านการวางแผน
อัญมณี คือ มรกต สัญลักษณ์ของเอเชีย
เป็นนักฮอกกี้
อัญมณี คือ แซฟไฟร์ สัญลักษณ์ของอียิปต์
เป็นพนักงานสวนสัตว์
อัญมณีคือ บุษราคัม สัญลักษณ์ของมู (เลมูเรีย)
เป็นนักยิมนาสติก ทำงานที่ยิมโคราคุเอ็ง
อัญมณี คือ เพชร สัญลักษณ์ของอารยธรรมมายาและอินคา
ตัวละครใน โกกุลไฟว์ > ตัวละครอื่นๆ

อุเอดะ ทัตสึยะ (上田 達也)
ทาเคนากะ มาโคโตะ (竹中 誠)
ชิมาดะ ฮารุโนะ (島田 春男)
โอยามะ ไดสึเกะ (大山 大助)
ไอซาวะ อาคาเนะ (相沢 あかね)
เพลงประกอบ

ญี่ปุ่น: "Dai Sentai Goggle-V" ; โรมาจิ: 大戦隊ゴーグルV ; ทับศัพท์: Dai Sentai Gōguru Faibu
เนื้อเพลงโดย: Kazuo Koike
องค์ประกอบและการจัดเรียงโดย: Michiaki Watanabe
ศิลปิน: MoJo, Koorogi '73, The Chirps
ญี่ปุ่น: "Stop The Battle" ; โรมาจิ: ストップ・ザ・バトル ; ทับศัพท์: Sutoppu Za Batoru
เนื้อเพลงโดย: Kazuo Koike
องค์ประกอบและการจัดเรียงโดย: Michiaki Watanabe
ศิลปิน: MoJo
รายชื่อตอนและปีศาจเดธดาร์คที่ปรากฏ

1.การจู่โจมของนักวิทยาศาสตร์ความมืด(暗黒科学の来襲):ไคโมซุ/ฟันกอนกุ
2.จงลุกขึ้น! นักรบแห่งอนาคต(起て！未来の戦士):โทริโมซุ/ฮิคาริกอนกุ
3.เดธสเฟียร์ โจมตี(デストピアを撃て):ทาโคโมซุ/กอลิล่ากอนกุ
4.มุกุ มุกุหลุมระเบิดสีดำ(ムクムク暗黒地雷):คุโมโมซุ/แมมมอธกอนกุ
5.เรื่องเล่าปีศาจที่ซ่อนลับ(悪魔がひそむ昔話):คามะคิริโมซุ
6.ความรักของนักมวยปลํ้าอันธพาล(悪役レスラーの愛):ยาโมริโมซุ
7.คุณพ่อกลายเป็นภูตผี(幽霊になったパパ):เนโกะโมซุ
8.หญิงสาวผู้ถูกหมายปอง(狙われた美人博士):โดคุกะโมซุ
9.หมู่บ้านเห็ดนรก(地獄のキノコ村):บาคุโมซุ
10.ความลับของผลพืชหายาก(珍種ポマトの秘密):เนซุมิโมซุ
11.แผนการแม็กม่าอันหน้าสะพรึงกลัว(恐怖のマグマ作戦):ชิชิโมซุ
12.ลุกขึ้นมาจากทรายนรก(嘘から出た砂地獄):อาริจิโกคุโมซุ
13.ปลาดุกใต้ดินอาละวาด(大暴れ地底ナマズ):นามาซุโมซุ
14.แย่แล้ว! โลกกำลังจม(大変だ！地球沈没):อันโกโมซุ
15.จอมพลปีศาจฟื้นคืนชีพ(甦る悪魔の大元帥):ฮาจิโมซุ
16.เรด! ตกอยู่ในอันตราย(レッド！危機一髪):ฮิโทเดโมซุ
17.นํ้าตาของเด็กชายกัปปะ(カッパ少年の涙):กัปปะโมซุ
18.วันที่ผู้ใหญ่หายไป(大人が消える日):ซารุโมซุ
19.ความลับของบ้านผีสิง(お化け屋敷の秘密):โคโมริโมซุ
20.ต้นกระบองเพรชและเกสรแห่งความตาย(死の花毒サボテン):ซาโบเทนโมซุ
21.ความน่ากลัว! ปลาฟอสซิล(恐怖!魚が化石に):ชิราคันสึโมซุ
22การจู่โจมของตุ๊กตาสาปแช่ง!(呪い人形の攻撃！):คุจากุโมซุ
23.แผนการเขื่อนฟองสบู่(シャボン玉大作戦):คานิโมซุ
24.กำจัดศัตรูที่มองไม่เห็น(見えない敵を倒せ):คาเมเลี่ยนโมซุ
25.สวรรค์ มาร และไดโนเสาร์ (恐竜は悪魔の使者):เทอร์ราโนโมซุ
26.แบล็ค! การรายงานครั้งสำคัญ(ブラック！大逆転):อิโนชิชิโมซุ
27.มนุษย์ป่า(人間ジャングル！):ซุยกะโมซุ
28.การขึ้นชีพของเหล่าวิญญาณโมซุ(甦った亡霊モズー):ซาเมะโมซุ
29.ความน่ากลัวของนครหลับใหล(眠りの街の恐怖):ฮาเอโมซุ
30.ดาบวิเศษทองคำแห่งอินะวะชิโระ(猪苗代の黄金魔剣):เทนคุโมซุ
31.บลู! ประจัญบานครั้งใหญ๋(ブルー！大突撃！):กาลากาลาฮิเบะโมซุ
32.มนุษย์ไร้กระดูก (ドキッ骨ぬき人間):ยาโดคานิโมซุ
33.ซีซ่า วินาศครั้งใหญ่!?(シーザー大爆破?!):โทระโมซุ
34.ออกมา! ปฏักสีทองไม้ตายเด็ด(出た！黄金必殺技):วานิโมซุ
35.การโจมตีของมนุษย์กินเหล็ก(鉄喰い人間の襲撃):ไฮยีนาโมซุ
36.สาร์นท้าดวล! 0.3 วินาที!(決闘！0・3秒！):ยามะอาราชิโมซุ
37.ความลับของเครื่องบินทิ้งระเบิด(謎の爆撃機を撃て):มุซาซาบิโมซุ
38.การโจมตีแห่งมิตรภาพ!(友情のアタック！):ไซโมซุ
39.หนังสือดูดคนลากเข้ามาดินแดนปีศาจ(悪魔の人食い絵本):มิมิซุกุโมซุ
40.ระวังความหลับล่วงสู่ฐานทัพ(秘密基地が危ない):เซอุจิโมซุ
41.คุณพ่อแปลงร่างกับการผจญภัยครั้งใหญ่(変身パパの大冒険):ไคโกะโมซุ
42.กับดักแมงป่อง มฤตยู!(暗殺！サソリの罠):ซาโซริโมซุ
43.การแข่งขันแห่งความตาย! ศึกชิงโคบันพิโรธ(死闘！小判争奪戦):มิมิซุโมซุ
44.อ่ะ! อาหารเป็นทราย(あ！食べ物が砂に):คอนด้อรุโมซุ
45.แบล็คมี 2 คน !(二人のブラック！):ทานุกิโมซุ
46.สุดยอดพลังที่ปปรากฏตรงหน้า(超エネルギー出現):ซุกันคึโมซุ
47.นี่คืออาวุธสุดท้าย(これが最終兵器だ):โซกาเมะโมซุ
48.วันที่ฐานลับถูกถล่ม(秘密基地最後の日):ชีต้าโมซุ
49.โชกุน! กับการท้าทายครั้งสุดท้าย(将軍！最後の挑戦):คุมะโมซุ
50.ไปข้างหน้า! เพื่ออนาคตที่สดใส(進め！輝く未来へ) (จบ):หัวหน้าทาบุ (総統タブー)
แหล่งข้อมูลอื่น

โกกุลไฟว์ ที่ supersentai.net เก็บถาวร 2007-01-28 ที่ เวย์แบ็กแมชชีน (ญี่ปุ่น)
โกกุลไฟว์ ที่ supersentai.com (อังกฤษ)
ลูกเห็บ

พายุลูกเห็บ
ลูกเห็บ (อังกฤษ: Hail) เป็นก้อนน้ำลักษณะเหมือนน้ำแข็ง เป็นส่วนหนึ่งของวัฏจักรของน้ำ โดยตกลงมาจากบรรยากาศในรูปของแข็ง โดยจะมีรูปร่างเป็นก้อนน้ำแข็งรูปร่างไม่แน่นอน  เกิดจากละอองหยาดฝนซึ่งเย็นแบบยิ่งยวด (ยังอยู่ในสภาพของเหลวที่อุณหภูมิต่ำกว่าจุดเยือกแข็ง) ในเมฆฝน ปะทะกับวัตถุแข็ง เช่น ผงฝุ่น หรือ ก้อนลูกเห็บที่เกาะตัวอยู่ก่อนแล้ว และแข็งตัวเกาะรอบวัตถุนั้น ๆ เป็นก้อนลูกเห็บ  ก้อนลูกเห็บนี้อาจลอยตัวก่อเป็นก้อนอยู่เบื้องบนเป็นระยะเวลาหนึ่งก่อนจะตกลงมา เนื่องจากลมที่พัดพาอยู่เบื้องบน ดังนั้นลูกเห็บอาจเกาะตัวจนเป็นก้อนใหญ่มีน้ำหนักเกินกว่าที่ลมจะพัดให้ลอยอยู่ได้และตกลงมา
ฝนลูกเห็บมักจะมากับ พายุฝนที่รุนแรง และมักจะมีอากาศเย็น โดยที่อุณหภูมิของชั้นอากาศที่อยู่สูงนั้นเย็นกว่าอากาศที่อยู่ต่ำมาก  ลูกเห็บขนาดเล็กจะถูกพัดพาสะท้อนขึ้นลงอยุ่ระหว่างชั้นบรรยากาศที่อากาศเย็นและร้อน เนื่องจากการลอยตัวขึ้นของอากาศร้อนและแรงดึงดูดของโลก ลูกเห็บที่ลอยตัวอยู่นานก็จะมีขนาดใหญ่ ดังนั้นจะเห็นได้ว่า ลูกเห็บขนาดใหญ่ก็อาจเกิดขึ้นได้ในเขตที่มีอากาศร้อน เนื่องมาจากการลอยตัวขึ้นที่รุนแรงของอากาศร้อน และยังสามารถเกิดขึ้นได้ในช่วงฤดูร้อนอีกด้วย
ลูกเห็บส่วนใหญ่จะมีขนาดเส้นผ่านศูนย์กลางประมาณ 2-3 มิลลิเมตร แต่บางทีอาจมีขนาดใหญ่ถึงหลายเซนติเมตรหรือใหญ่กว่านั้น ลูกเห็บขนาดเมล็ดถั่วจนถึงขนาดลูกกอล์ฟนั้นเป็นขนาดที่พบเห็นได้ทั่วไป เมื่อผ่าลูกเห็บออกจะเห็นชั้นหลายๆ ชั้นซ้อนกันอยู่ จำนวนชั้นบอกได้ว่าลูกเห็บนี้ถูกพัดขึ้นไปสูงขึ้นกี่ครั้ง โดยชั้นข้างในจะมีสีน้ำเงิน แล้วชั้นต่อไปสีจะจางลงเรื่อยๆ จนถึงสีขาว
สถิติของลูกเห็บที่หนักที่สุดในโลกนั้น ตกที่ เมืองคอฟฟีย์วิลล์ (Coffeyville) รัฐแคนซัส ในวันที่ 3 กันยายน พ.ศ. 2513 โดยหนักถึง 770 กรัม (หรือ 1.7 ปอนด์) มีเส้นผ่านศูนย์กลาง 14.5 เซนติเมตร (5.7 นิ้ว)   ส่วนลูกเห็บที่ขนาดใหญ่ที่สุดนั้นตกที่ ออโรรา (Aurora) รัฐเนแบรสกา ในวันที่ 22 มิถุนายน พ.ศ. 2546 ซึ่งมีเส้นผ่านศูนย์กลาง 17.8 เซนติเมตร (7 นิ้ว) แต่มีน้ำหนักน้อยกว่า อาจเนื่องมาจากมีบางส่วนแตกหลุดไปในระหว่างตกกระทบบ้าน
การตกลงมาของน้ำแข็งอีกประเภทที่มีขนาดใหญ่กว่าลูกเห็บเรียกว่า megacryometeors
ดูเพิ่ม

หิมะ
ฝน
แหล่งข้อมูลอื่น

เมฆ หมอก และหยาดน้ำฟ้า เก็บถาวร 2006-03-15 ที่ เวย์แบ็กแมชชีน ข้อมูลเพิ่มเติมจาก โครงการ การเรียนรู้เรื่องวิทยาศาสตร์โลกและอวกาศ
พระแม่เทวเสนา

| เทวเสนา |
| --- | --- |
เทวีแห่งความปารถนา
พระขันธกุมารและเจ้าแม่เทวเสนา บนเทพพาหนะนกยูง จิตรกรรมแบบประเพณีอินเดียโดย ราชา รวิ วรรมา
ชื่ออื่น: เทวยาไนย์, อมฤตวัลลี, ษัษฐี
ชื่อในอักษรเทวนาครี: देवसेना
ส่วนเกี่ยวข้อง: เทวี, เกามารี, ษัษฐี
พาหนะ: ช้าง แมว (ในภาคษัษฐี)
คู่ครอง: พระขันธกุมาร
บิดา-มารดา: พระอินทร์ และ พระอินทราณี หรือ พระทักษะ (ในคัมภีร์ มหาภารตะ) หรือ พระวิษณุ (ในคัมภีร์แบบประเพณีฉบับอินเดียภาคใต้)
เทวเสนา (สันสกฤต: देवसेना, อักษรโรมัน: Devasenā, แปลตรงตัว 'กองทัพแห่งเทวดา', ทมิฬ: தேவசேனா, อักษรโรมัน: Tēvacēṉā) เป็นหนึ่งในเทวีในศาสนาฮินดูและเป็นเทพีแห่งความปารถนา นางเป็นชายาของพระขันธกุมาร (ในประเพณีอินเดียใต้มักออกนามว่า พระมุรุกัน)
ในเทพปกรณัมพราหมณ์ - ฮินดู อาทิ คัมภีร์มหากาพย์มหาภารตะ กล่าวว่านางคือบุตรีของ พระประชาบดีทักษะ แต่ส่วนใหญ่ในพระคัมภีร์ภาษาสันสกฤตอันเป็นยอมรับในวงกว้างกล่าวว่านางคือราชธิดาแห่งพระอินทร์ ประมุขแห่งเทวดาและชายาพระองค์คือ พระราณีศจีเทพี ส่วนในพระคัมภีร์สกันทปุราณะในภาคภาษาทมิฬ ในภาคใต้ของอินเดีย นางคือธิดาที่ประสูติแด่พระวิษณุ และเป็นบุตรีบุญธรรมของพระอินทร์ โดยต่อมานางได้เสกเสมรสกับพระขันทกุมาร ในฐานะประมุขแม่ทัพของเหล่าเทวดา ในทมิฬ โดยเทพปกรณัมทั่วไปในหมู่ชาวทมิฬแล้วคุณลักษณะพระนางจะถูกมองว่าเป็นสิ่งที่ตรงกันข้ามกับนางวัลลี ขนิษฐาของนาง โดยทั้งสองนางนั้นร่วมกันทำให้คุณสมบัติพระสกันทกุมาร ภัสดาของนางทั้งคู่นั้นสมบูรณ์ โดยทั่วไปแล้วพระนางเทวเสนาจะปรากฎร่วมกับพระขันธกุมารและพระนางวัลลีอยู่เสมอ
ในทมิฬนาฑู โดยทั่วไปบทบาทพระนางเทวเสนามักไม่ได้รับการสักการะบูชาแยกออกเป็นเอกเทศ โดยมักบูชาร่วมกับพระขันธกุมารสามีของนาง ในฐานะชายาของพระองค์ โดยโบสถ์พราหมณ์ ณ ติรุปปะรังกุณฑรัม ซึ่งมีความสำคัญและมีบทบาทเกี่ยวกับพระนางมากที่สุดในฐานะที่เสกสมรสของนางตามเทพปกรณัมของอินเดียภาคใต้ แต่ในอินเดียภาคตะวันออกพระนางได้รับความนิยมสักการะบูชาเป็นเอกเทศอย่างมาก ในภาคพระนาม ษัษฐี เทพีผู้มีแมวเป็นเทพพาหนะและบริวาร
จักรพรรดินีเปี้ยน

จักรพรรดินีเปี้ยน หรือ เปี้ยน-หฺวางโฮ่ว (卞皇后) อาจหมายถึงจักรพรรดินีของรัฐวุยก๊กดังต่อไปนี้:
เปียนซี (卞氏 เปี้ยนชื่อ; ค.ศ. 159–230) ภรรยาของโจโฉและพระมารดาของโจผี
จักรพรรดินีเปี้ยน (โจมอ) (มีบทบาทในปี ค.ศ. 255) พระมเหสีของโจมอ
จักรพรรดินีเปี้ยน (โจฮวน) (มีบทบาทในปี ค.ศ. 263) พระมเหสีของโจฮวน
ดูเพิ่ม

ราชินีเปี้ยน (มีบทบาทในปี ค.ศ. 338–409) ราชินีของรัฐฉินตะวันตก
สโมสรฟุตบอลไบรตันแอนด์โฮฟอัลเบียน

สโมสรฟุตบอลไบรตันแอนด์โฮฟอัลเบียน (อังกฤษ: Brighton & Hove Albion Football Club)  เป็นสโมสรฟุตบอลจากนครไบรตันและโฮฟ เทศมณฑลอีสต์ซัสเซกซ์ ประเทศอังกฤษ มักเรียกโดยย่อว่า ไบรตัน ปัจจุบันแข่งขันอยู่ในพรีเมียร์ลีก ซึ่งเป็นลีกสูงสุดของประเทศอังกฤษ โดยมีสนามเหย้าคือสนามกีฬาฟัลเมอร์ หรือชื่ออย่างเป็นทางการคือ ดิ อเมริกัน เอ็กซ์เพรส คอมมิวนิตี สเตเดียม โดยสนามแห่งนี้มักถูกเรียกโดยย่อว่า ดิ เอเม็กซ์
ไบรตันแอนด์โฮฟอัลเบียน มีฉายาว่า The Seagulls ที่แปลว่านกนางนวล และใช้นกนางนวลเป็นสัญลักษณ์บนตราสโมสร เนื่องจากสโมสรมีที่ตั้งอยู่ในนครไบรตันและโฮฟ ซึ่งเป็นเมืองชายทะเลที่มีนกนางนวลอยู่เป็นจำนวนมาก โดยสโมสรมีคู่แข่งสำคัญคือ สโมสรฟุตบอลคริสตัลพาเลซ ซึ่งอยู่ห่างออกไป 40 ไมล์
โดยสโมสรเคยเล่นอยู่ในลีกสูงสุดของประเทศเพียง 4 ฤดูกาล ในช่วงทศวรรษที่ 80 เกียรติประวัติสูงสุดของสโมสรที่เคยได้คือ รองแชมป์เอฟเอคัพเมื่อปี ค.ศ. 1983 โดยเข้าชิงชนะเลิศกับแมนเชสเตอร์ยูไนเต็ด ซึ่งเป็นสโมสรที่ใหญ่และมีเกียรติประวัติมากกว่า โดยนัดแรกสามารถเอาเสมอไปได้ 2–2 ที่สนามของตนเอง ทำให้ต้องมีการแข่งกันในนัดที่สอง ปรากฏว่าไบรตันแอนด์โฮฟอัลเบียนเป็นฝ่ายแพ้ไป 0–4 และในการแข่งขันฟุตบอลลีกหรือลีกอาชีพไม่ว่าระดับใดก็ยังไม่เคยได้แชมป์ อย่างไรก็ตามในช่วงแรกของการก่อตั้งสโมสร สโมสรเคยคว้าแชมป์เซาท์เทิร์นลีก ดิวิชัน 1 ซึ่งเป็นลีกสมัครเล่นได้ในฤดูกาล 1909–1910
ประวัติ

สโมสรก่อตั้งขึ้นในปี ค.ศ. 1901 และส่งทีมเข้าร่วมแข่งขันในเซาเทิร์นลีก โดยสามารถคว้าแชมป์เซาเทิร์นลีก ดิวิชัน 1 ได้ในฤดูกาล 1909—10 ทำให้ได้แข่งขันเอฟเอ แชริตี ชิลด์ ซึ่งในยุคสมัยนั้นจะเป็นการแข่งขันกันระหว่างแชมป์เซาเทิร์นลีก และแชมป์ฟุตบอลลีก โดยแชริตี ชีลด์ ในปี ค.ศ. 1910 ไบรตันแอนด์โฮฟ อัลเบียน ซึ่งได้แชมป์เซาเทิร์นลีก สามารถเอาชนะ แอสตันวิลลา ที่เป็นแชมป์ฟุตบอลลีกได้ 1—0 ทำให้เป็นแชมป์แชริตี ชีลด์ ในปีดังกล่าว โดยนับเป็นแชมป์ในรายการสำคัญของประเทศรายการเดียวของสโมสร
ค.ศ. 1920 สโมสรได้เข้ามาแข่งขันในฟุตบอลลีกเป็นครั้งแรก ในฐานะของสโมสรที่มีผลงานดีในเซาเทิร์นลีก โดยได้เข้ามาแข่งขันในระดับ ดิวิชัน 3 และได้ตำแหน่งรองแชมป์ ดิวิชัน 3 ในฤดูกาล 1971—72 ทำให้ได้เลื่อนชั้นขึ้นไปแข่งขันในดิวิชัน 2 แต่สโมสรลงแข่งขันในดิวิชัน 2 ได้แค่ฤดูกาลเดียวก็ต้องตกชั้นกลับลงไปในดิวิชัน 3 เมื่อจบฤดูกาลด้วยอันดับสุดท้ายในตารางคะแนนดิวิชัน 2 ฤดูกาล 1972—73
ปี ค.ศ. 1976 สโมสรได้แต่งตั้งให้อลัน มัลเลอรี อดีตกองกลางทีมชาติอังกฤษ เข้ามาเป็นผู้จัดการทีมคนใหม่ โดยมัลเลอรี ที่เพิ่งประกาศเลิกเล่นฟุตบอลและรับงานคุมทีมเป็นครั้งแรก สามารถสร้างผลงานพาสโมสรเลื่อนชั้นได้ถึง 2 ครั้ง ในช่วงระยะเวลาแค่ 3 ปี โดยในฤดูกาล 1976—77 มัลเลอรีพาสโมสรได้รองแชมป์ ดิวิชัน 3 และได้เลื่อนชั้นกลับขึ้นไปแข่งในดิวิชัน 2 อีกครั้ง ก่อนจะได้รองแชมป์ดิวิชัน 2 เมื่อจบฤดูกาล 1978—79 และได้เลื่อนชั้นสู่ลีกสูงสุดของประเทศเป็นครั้งแรก
ในฤดูกาล 2016–17 ไบรตันแอนด์โฮฟอัลเบียนได้เลื่อนชั้นขึ้นมาแข่งในพรีเมียร์ลีกเป็นครั้งแรก และนับเป็นการกลับขึ้นมาแข่งขันบนลีกสูงสุดเป็นครั้งแรกในรอบ 34 ปี หลังจากเอาชนะวีแกนแอทเลติก ได้ที่สนามฟัลเมอร์สเตเดียมของตนเองไป 2–1 ในวันที่ 17 เมษายน ค.ศ. 2016 ทำให้มี 92 คะแนน จากการลงแข่งขัน 43 นัด การันตีว่าจะได้อยู่สองอันดับแรกเมื่อจบฤดูกาลแน่นอน และจบฤดูกาลด้วยการได้อันดับสอง มี 93 คะแนน น้อยกว่านิวคาสเซิลยูไนเต็ด ที่ได้อันดับหนึ่ง หรือแชมป์เพียงคะแนนเดียวเท่านั้น
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดปัจจุบัน > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

แหล่งข้อมูล:
ลีก
ดิวิชันสอง / แชมเปียนชิป (ระดับ 2)
รองชนะเลิศ: 1978–79, 2016–17
ดิวิชันสามภาคใต้ / ดิวิชันสอง / ลีกวัน (ระดับ 3)
ชนะเลิศ: 1957–58, 2001–02, 2010–11
ดิวิชันสี่ / ดิวิชันสาม (ระดับ 4)
ชนะเลิศ: 1964–65, 2000–01
ลีกภาคใต้
ชนะเลิศ: 1909–10
ถ้วย
เอฟเอคัพ
รองชนะเลิศ: 1982–83
เอฟเอแชริตีชีลด์
ชนะเลิศ: 1910
ซัสเซ็กซ์ซีเนียร์ชาลเลนจ์คัพ
ชนะเลิศ(15): 1942–43, 1987–88, 1991–92, 1993–94, 1994–95, 1999–00, 2003–04, 2006–07, 2007–08, 2009–10, 2010–11, 2012–13, 2016–17, 2017–18, 2021–22
เดอะซัสเซ็กซ์รอยัลอัลสเตอร์ไรเฟิลแชริตีคัพ
ชนะเลิศ: 1959–60, 1960–61
↑  ร่วมกับ ชิเชสเตอร์ซิตี ในฤดูกาล 1960–61
แหล่งข้อมูลอื่น

Official website
Official picture website เก็บถาวร 2007-08-30 ที่ เวย์แบ็กแมชชีน
Brighton & Hove Albion play-off record เก็บถาวร 2012-03-26 ที่ เวย์แบ็กแมชชีน
สโมสรฟุตบอลไบรตันแอนด์โฮฟอัลเบียน ที่เฟซบุ๊ก
ผู้เล่นของสโมสรชุดที่คว้าแชมป์เอฟเอ แชริตี ชิลด์ ในปี ค.ศ. 1910 ด้วยการเอาชนะแอสตันวิลลา 1–0 ที่สนามกีฬาสแตมฟอร์ดบริดจ์
ประวัติศาสตร์ตำแหน่งในลีกของไบรตันแอนด์โฮฟอัลเบียน
การปฏิวัติประชาธิปไตย

ความจริงแล้ว อนุสาวรีย์ตามภาพ คืออนุสาวรีย์รัฐธรรมนูญ และใช้เป็นสัญลักษณ์ของวันรัฐธรรมนูญ 10 ธันวาคม ของทุกปี ไม่ใช่และไม่สามารถเป็นอนุสาวรีย์ประชาธิปไตยได้โดยประการทั้งปวง
อนุสาวรีย์ประชาธิปไตย
การปฏิวัติประชาธิปไตย (อังกฤษ: democratic revolution) เป็นคำในรัฐศาสตร์หมายถึงการปฏิวัติที่นำไปสู่ประชาธิปไตยขึ้นแทนที่รัฐบาลเดิมซึ่งไม่เป็นประชาธิปไตยหรือการปฏิวัติที่ผลลัพธ์มีความเป็นประชาธิปไตย
Tocqueville ระบุว่าประชาธิปไตยและระบอบการปกครองอื่นในเงื่อนไขทางสังคมหนึ่ง ๆ เป็นสิ่งซึ่งยึดเอาซึ่งความโน้มเอียงทางคุณธรรม, ปรัชญา, สังคม และการเมืองของประชาชนไว้ และเป็นวิถีการปฏิบัติตัวของผู้คน ฉะนั้นจึงกล่าวได้ว่าการปฏิวัตินี้คือการปรับเปลี่ยนพฤติกรรมของประชาชนไปพร้อมกัน ที่ซึ่งในการปฏิวัติประชาธิปไตย พฤติกรรมที่เกิดขึ้นคือความเท่าเทียมและเสรีภาพของประชาชน แนวคิดของ Tocqueville ต่อการปฏิวัติประชาธิปไตยเชื่อว่าคือการพัฒนาอย่างต่อเนื่องของความเท่าเทียม ซึ่งหมายถึงเมื่อเวลาผ่านไป ผู้คนจะมีความเท่ากันมากขึ้น